Държавен вестник, бр. 29, 2014 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  29
(4) Комисията произвежда всички видове 
избори, включително и гласуването извън 
страната, при избори за народни пред-
ставители, президент и вицепрезидент на 
републиката и за членове на Европейския 
парламент от Република България.
(5) Комисията изпълнява функциите на 
Централна комисия за произвеждане на 
национален референдум и на Централна 
комисия за местните референдуми.
(6) Комисията има печат със своето на-
именование и с изображение на герба на 
Република България.
Чл. 3. Дейността на Комисията се осъ-
ществява при спазване принципите на закон-
ност, достъпност, публичност, прозрачност 
и равнопоставеност.
Г л а в а  в т о р а
УСТРОЙСТВО И ДЕЙНОСТ НА  
КОМИСИЯТА
Раздел І
Чл. 4. (1) Комисията е колегиален орган 
и се състои от деветнадесет членове, в това 
число председател, двама заместник-пред-
седатели, секретар и членове.
(2) Решенията на Централната избирателна 
комисия се обявяват незабавно чрез публику-
ване на интернет страницата на Комисията 
и в бюлетина на Българската телеграфна 
агенция. Срокът за обжалване започва да 
тече от второто по ред публикуване.
Чл. 5. (1) Централната избирателна ко-
мисия: 
1. осъществява дейностите и упражнява 
контрол по прилагането на кодекса и свър-
заните с него нормативни актове; 
2. осъществява методическо ръководство 
и упражнява контрол върху дейността на 
избирателните комисии; 
3. издава методически указания за работа-
та на избирателните комисии по прилагане 
на кодекса; 
4. осигурява и обезпечава създаването на 
интернет страници на районните и общин-
ските избирателни комисии; 
5. назначава районните и общинските 
избирателни комисии и секционните избира-
телни комисии извън страната и утвърждава 
списъци на резервните членове; назначава 
и секционните избирателни комисии в 
страната в случаите, когато районната или 
общинската избирателна комисия не ги е 
назначила в определения срок; 
6. освобождава членове на районните 
и общинските избирателни комисии и на 
секционните избирателни комисии извън 
страната в случаите на нарушения на кодекса 
и на решенията на Централната избирателна 
комисия, както и при наличие на обстоя-
телство по чл. 51, ал. 2; 
7. определя с методика размера на възна-
гражденията на членовете на избирателните 
комисии и на специалистите към тях; 
8. утвърждава образеца на печата на изби-
рателните комисии и начина му на защита; 
9. води публичен регистър на избиратели-
те; осигурява възможност всеки избирател 
да може да прави справка в регистъра по 
единен граждански номер (личен номер); 
10. регистрира, обявява и издава удосто-
верения на: 
а) партиите и коалициите за участие във 
всички видове избори; 
б) инициативните комитети за участие в 
изборите за президент и вицепрезидент на 
републиката и за членове на Европейския 
парламент от Република България; 
11. заличава регистрацията на партия, 
която не отговаря на изискванията на чл. 133, 
ал. 3, т. 5, и на коалиция, която не отговаря 
на изискванията на чл. 140, ал. 3, т. 6; 
12. регистрира и обявява кандидатските 
листи на партиите, коалициите и инициа-
тивните комитети при избори за президент и 
вицепрезидент на републиката и за членове 
на Европейския парламент от Република 
България; 
13. води публични регистри на:
а) партиите и коалициите при всички 
видове избори; 
б) инициативните комитети при избори за 
президент и вицепрезидент на републиката 
и за членове на Европейския парламент от 
Република България; 
в) кандидатските листи за президент и 
вицепрезидент на републиката и за членове 
на Европейския парламент от Република 
България;
14. определя условията и реда за участие 
на наблюдатели не по-късно от 50 дни преди 
изборния ден, регистрира наблюдателите и 
им издава удостоверения; води публичен 
регистър на наблюдателите; 
15. регистрира до изборния ден застъпни-
ците извън страната на кандидатските листи 
и им издава удостоверения; води публичен 
регистър на застъпниците по кандидатски 
листи; 
16. определя структурата и съдържанието 
на единната номерация на избирателните 
секции; 
17. определя местата, в които се образуват 
избирателни секции извън страната; 
18. формира и утвърждава единните номе-
ра на избирателните секции извън страната;